Държавен вестник, бр. 27, 2000 г., стр. 5

Б Р О Й 27
Д Ъ Р Ж А В Е Н   В Е С Т Н И К
С Т Р .  5
§ 21. В преходните и заключителните разпо-
редби се създават § 4а и 4б:
“§ 4а. Министерският съвет в едногодишен
срок от влизането в сила на закона приема на-
редби по чл. 8 за норми за съдържание в гори-
вата на олово, сяра и други вредни вещества
(замърсители) на атмосферния въздух, като до
приемането им издадените досега наредби на
основание чл. 8 са в сила.
§ 4б. Министерският съвет приема наредби
за набирането, разходването и управлението на
средствата по Националния фонд за опазване
на околната среда.”
Допълнителна разпоредба
§ 22. Навсякъде в закона след думите “вред-
но вещество” се добавя “(замърсител)”.
Преходни и заключителни разпоредби
§ 23. Законът за таксите върху течните го-
рива за фонд “Републиканска пътна мрежа” и
за Националния фонд за опазване на околната
среда (обн., ДВ, бр. 16 от 1996 г.; изм., бр. 104 от
1996 г., бр. 51 и 87 от 1997 г., бр. 147 от 1998 г.,
бр. 26 и 61 от 1999 г.) се отменя.
§ 24. В Закона за опазване на околната среда
(обн., ДВ, бр. 86 от 1991 г.; попр., бр. 90 от 1991 г.;
изм. и доп., бр. 100 от 1992 г., бр. 31 и 63 от 1995 г.,
бр. 13, 85 и 86 от 1997 г., бр. 62 от 1998 г., бр. 12
и 67 от 1999 г.), в чл. 7 ал. 2 се изменя така:
“(2) Транзитното превозване на опасни ве-
щества през територията и морските простран-
ства на Република България се разрешава от
министъра на околната среда и водите за всеки
отделен случай, ако друго не е предвидено в
международен договор, който е влязъл в сила
за Република България.”
§ 25. В Закона за ограничаване на вредното
въздействие на отпадъците върху околната среда
(обн., ДВ, бр. 86 от 1997 г.; изм., бр. 56 от 1999 г.)
се правят следните изменения и допълнения:
1. В чл. 1:
а) създава се нова ал. 2:
“(2) С този закон се определят и изисквани-
ята към продуктите, които в процеса на тяхно-
то производство или след крайната им употре-
ба образуват опасни или масово разпростране-
ни отпадъци.”;
б) досегашната ал. 2 става ал. 3.
2. В чл. 37 се правят следните изменения:
а) алинея 2 се изменя така:
“(2) Изграждането на съоръжения и инстала-
ции за обезвреждане на отпадъците се разрешава
въз основа на положително решение по ОВОС.”;
б) създава се ал. 3:
“(3) В решенията по ОВОС по ал. 2 се опреде-
лят и условията за изграждането на съоръжения
и инсталации за обезвреждане на отпадъците.”
3. В чл. 39 ал. 2 се изменя така:
“(2) Към заявлението се прилагат:
1. документ за платена такса;
2. списък на клиентите, които ще се об-
служват;
3. проект за програма за управление на дей-
ностите;
4. заверен препис от съдебната регистра-
ция или документ за актуално състояние на
заявителя;
5. декларация от заявителя за извършени
предишни нарушения по този закон;
6. проектът на технологията за обезвреж-
дане на отпадъци;
7. проектът за крайна рекултивация и грижи
за площадката след закриването на дейността;
8. аварийният план;
9. решението по оценка на въздействието
върху околната среда, въз основа на което е
разрешено изграждането на обекта;
10. за опасни отпадъци—санитарно заклю-
чение от компетентния орган на Министерст-
вото на здравеопазването при производителност
над 750 кг на час или от ХЕИ при производи-
телност до 750 кг на час включително.”
4. Член 40 се отменя.
5. В чл. 42, ал. 2 думите “до 60 дни” се заме-
нят с “до 30 дни”.
6. В чл. 43, ал. 1 думите “до 6 месеца” се за-
менят с “до 2 месеца”.
7. В чл. 45, ал. 1 думите “най-малко 6 месе-
ца” се заменят с “най-малко 3 месеца”.
8. Член 51 се изменя така:
“Чл. 51. (1) Вносът, износът и транзитният
превоз на отпадъци през територията на Репуб-
лика България се допуска при спазване на изис-
кванията за безопасност и разрешение на ми-
нистъра на околната среда и водите.
(2) Случаите, за които се изисква разреше-
ние по ал. 1, условията и редът за неговото изда-
ване, както и случаите, в които се изисква учре-
дяване на банкова гаранция или застраховка, се
определят с наредба на Министерския съвет.”
9. В чл. 66, ал. 1 се правят следните измене-
ния и допълнения:
а) точка 8 се изменя така:
“8. нарушава изискванията за внос, износ или
транзитен превоз на отпадъци;”;
б) създава се т. 9:
“9. осъществява внос и/или произвежда про-
дукти, които не са в съответствие с изисквани-
ята на този закон.”
10. В преходните и заключителните разпо-
редби се създава § 11а:
“§ 11а. Изискванията към продуктите по
чл. 1, ал. 2 се определят с наредби на Минис-
терския съвет.”
Законът е приет от ХХХVIII Народно съб-
рание на 17 март 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
16071